
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Περί καθορισμού του τρόπου λειτουργίας του Κρατικού Λαχείου 
Κοινωνικής Αντίληψης της εικοστής πρώτης (21ης) Έκδοσης 


αυτού, έτους 1987 . 1 

Διορισμός διδακτικού προσωπικού στις Σχολές Εκπαιδεύσεως Στε¬ 
λεχών Παιδικών Εξοχών. 2 

Χαρακτηρισμός ως έργων τέχνης καθώς και ως ιστορικών διατηρη¬ 
τέων μνημείων που χρειάζονται ειδική κρατική προστασία σειράς 
κτιρίων (87) της πόλης της Καλαμάτας . 3 

Σύσταση μικτών επιτροπών ελέγχου σε οικοδομές και εργοταξιακά 
έργα . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Λ 2337/39 (1) 

Περί καθορισμού του τρόπου λειτουργίας του Κρατικού Λαχείου Κοινω¬ 
νικής Αντίληψης της εικοστής πρώτης (21ης) Έκδοσης αυτού, 

έτους 1987. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝ. ΑΣΦΑΛΙΣΕΩΝ ΚΑΙ Η ΥΦΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3 (παρ. 3) και 4 τού από 10 Ιουλίου 
1929 Διατάγματος «περί καθορισμού του τρόπου διοικήσεως και λει¬ 
τουργίας του λαχείου του Εθνικού Στόλου και των Αρχαιοτήτων της 
Ελλάδος». 

2. Τις διατάξεις του άρθρου 4 του Α.Ν. 339/1936 «περί Κρατικών 
Λαχείων». 

3. Τις διατάξεις του άρθρου 2 του Α.Ν. 2038/1939 «περί τροποποι- 
ήσεως των διατάξεων των Κρατικών Λαχείων». 

4. Τις διατάξεις της παρ. 3 του άρθρου μόνου του Α.Ν. 143/1967 
(Φ.Ε.Κ. 165/1967, τ.Α') περί συστάσεως Ειδικού Λαχείου υπέρ Κοι¬ 
νωνικής Αντίληψης». 

5. Το σχέδιο προγράμματος λειτουργίας του Κρατικού Λαχείου Κοι¬ 
νωνικής Αντίληψης του έτους 1987 που καταρτίσθηκε από τη Διοι¬ 
κούσα Επιτροπή Κρατικών Λαχείων. 

6. Την κοινή απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων με αριθμ. 200/87 
«περί ανακατανομής των αρμοδιοτήτων στους Υφυπουργούς», αποφασί¬ 
ζουμε: 

Εγκρίνουμε το πρόγραμμα λειτουργίας του Κρατικού Λαχείου Κοι¬ 


νωνικής Αντίληψης του έτους 1987, που καταρτίσθηκε από τη Διοι¬ 
κούσα Επιτροπή Κρατικών Λαχείων και έχει ως ακολούθως: 

1. Έκδοση του Λαχείου: 

Για την ΚΑ' Έκδοση τβυ Κρατικού Λαχείου Κοινωνικής Αντίληψης 
θα εκτυπωθούν εκατό (100) σειρές λαχείων ή και όσες περισσότερες θα 
απαιτηθούν, από εκατό χιλιάδες (100.000) λαχεία η κάθε σειρά. Από 
τις σειρές που θα εκδοθούν θα κυκλοφορήσουν μόνον όσες, ανάλογα με 
τη ζήτηση, θα κριθούν αναγκαίες. 

Η κλήρωση θα διενεργηθεί δημόσια ενώπιον της Διοικούσας Επιτρο¬ 
πής Κρατικών Λαχείων την 31η Δεκεμβρίου, ημέρα Πέμπτη και ώρα 2 
μ.μ., στην Αίθουσα Κληρώσεων της Υπηρεσίας Κρατικών Λαχείων. 

2. Αριθμός γραμματίων του Λαχείου: 

Τα γραμμάτια του Λαχείου θα φέρουν τους αριθμούς από 1 ως 

100 . 000 . 

3. Χαρακτηριστικά των γραμματίων του Λαχείου: 

Τα γραμμάτια του Λαχείου στη μία όψη τους θα φέρουν, εκτός από 
τον αριθμό τους, το έμβλημα του Κράτους, τον τίτλο του Λαχείου, την 
ημερομηνία Έκδοσης, τον αύξοντα αριθμό της Έκδοσης, την ημερομη¬ 
νία της κλήρωσης, τη σειρά στην οποία ανήκουν, την προθεσμία μέσα 
στην οποία πρέπει να εμφανισθούν για πληρωμή των κερδών, την τιμή 
πώλησης, καθώς και τις υπογραφές του Υπουργού των Οικονομικών 
και του Διευθυντή της Υπηρεσίας Κρατικών Λαχείων. Στην άλλη όψη 
τους θα φέρουν εκτυπωμένα κείμενα σχετικά με τους λαχνούς, καθώς 
και τον προορισμό του Λαχείου. 

Στο συνεκτυπούμενο στέλεχος εκτυπώνονται τα απαραίτητα διακρι¬ 
τικά στοιχεία του γραμματίου. 

4. Πώληση των γραμματίων του Λαχείου: 

Η πώληση των γραμματίων του Λαχείου ενεργείται σε ποσ ότητες 
των πενήντα (50) γραμματίων, καθώς και σε πολλαπλάσια του αριθμού 
αυτού ως κατωτέρω: 

Λ) Με μετρητά: Από το Ταμείο της Υπηρεσίας Κρατικών Λαχείων, 
σε όλους. 

Β) Με πίστωση σε: 

α) Πράκτορες του Εθνικού Λαχείου, βάσει εγγυητικής επιστολής 
Τράπεζας, που να καλύπτει την αξία των γραμματίων. 

β) Λαχειοπώλες, βάσει εγγυητικής επιστολής Τράπεζας που να κα¬ 
λύπτει την αξία των αγοραζομένων γραμματίων. 

γ) Τράπεζες και Δημόσια Ταμεία, μετά από αίτησή τους. 

Τα γραμμάτια που θα πωληθούν με πίστωση πρέπει να εξοφληθούν 
το αργότερο μέχρι 31 Ιανουάριου 1988. 

5. Τιμή πώλησης των γραμματίων του Λαχείου: 

Η τιμή πώλησης κάθε γραμματίου ορίζεται σε τετρακόσιες (400) 
δραχμές. 

6. Παρεχόμενη προμήθεια: 

Σε όσους αγοράζουν γραμμάτια του Λαχείου για μεταπώληση παρέ¬ 
χεται προμήθεια, η οποία ορίζεται - γενικά - σε ποσοστό 12% επί της 
ονομαστικής αξίας των αγοραζόμενων γραμματίων. 

7. Βασικά κέρδη γενικής κλήρωσης: 

Στα βασικά κέρδη της γενικής κλήρωσης μετέχουν τα γραμμάτια 
όλων των σειρών που κυκλοφόρησαν και κερδίζουν από αυτά δέκα τρία 

(13), ως ακολούθως: 



Λαχνοί 

Κέρδη κατά λαχνό 

Σύνολο κερδών 

1 

80.000.000 

80.000.000 

2 

30.000.000 

60.000.000 

3 

10.000.000 

30.000.000 

1 

5.000.000 

5.000.000 

4 

3.000.000 

12.000.000 

2 

2.000.000 

4.000.000 

Ήτοι, σύνολο βασικών κερδών γενικής κλήρωσης 191.000.000 


δραχμές. 

8. Πρόσθετα κέρδη γενικής κλήρωσης: 

Στα πρόσθετα κέρδη της γενικής κλήρωσης μετέχουν όλα τα γραμ¬ 
μάτια, ανεξάρτητα από σειρά και αυτά κερδίζουν: 

α) Από 800.000 δραχμές, όλα τα γραμμάτια που έχουν τον ίδιο 
αριθμό με αυτόν που κληρώθηκε πρώτος στη γενική κλήρωση και κέρ¬ 
δισε 80.000.000 δρχ. 

β) Από 250.000 δραχμές, όλα τα γραμμάτια που έχουν τον ίδιο 
αριθμό με αυτούς που κληρώθηκαν δεύτερος και τρίτος στη γενική κλή¬ 
ρωση και κέρδισαν από 30.000.000 δρχ. 

γ) Από 200.000 δρχ. το καθένα, όλα τα γραμμάτια που έχουν τους 
ίδιους αριθμούς με αυτούς που κληρώθηκαν τέταρτος, πέμπτος και 
έκτος στη Γενική Κλήρωση και κέρδισαν από 10.000.000 δρχ. 

δ) Από 150.000 δρχ. το καθένα, όλα τα γραμμάτια που έχουν τους 
αριθμούς των υπολοίπων επτά (7) γραμματίων που κληρώθηκαν στη 
Γενική Κλήρωση. 

Εφόσον τα διανεμόμενα κέρδη υπολοίπονται του κατώτατου ορίου, 
όπως τούτο καθορίζεται στην παράγραφο 10 της παρούσας, θα κληρω¬ 
θεί ένας ακόμη αριθμός, που μαζί με τά πρόσθετα κέρδη του, θα κερδί¬ 
ζουν το ποσό που απαιτείται για να συμπληρωθεί το ως άνω ποσοστό, 

9. Βασικά κέρδη κάθε σειράς: 

Στα βασικά κέρδη μετέχουν όλα τα γραμμάτια κάθε σειράς και κερδί¬ 
ζουν από αυτά είκοσι (20) γραμμάτια, ως ακολούθως: 

Λαχνοί Κέρδη κατά λαχνό Σύνολο κερδών 


1 

1 

2 

2 

1 

13 


4.000.000 

2.000.000 

1.000.000 

500.000 

300.000 

250.000 


4.000.000 

2.000.000 

2.000.000 

1.000.000 

300.000 

3.250.000 


Σύνολο βασικών κερδών κάθε σειράς δρχ. 12.550.000. 

Επίσης κερδίζουν από οκτακόσιες (800) δρχ. όλα τα γραμμάτια ανε¬ 
ξάρτητα από σειρά που οι αριθμοί τους έχουν τα δύο τελευταία ψηφία 
όμοια με τα δύο τελευταία ψηφία α) του αριθμού που κέρδισε τον πρώτο 
λαχνό (80.000.000), των αριθμών που κέρδισαν το δεύτερο και τρίτο 
λαχνό (30.000.000) της Γενικής Κλήρωσης και β) του αριθμού που 
κατά την ειδική κλήρωση κέρδισε το λαχνό των 4.000.000 δρχ. 

Σε περίπτωση που τα δύο τελευταία ψηφία είναι τα ίδια σε δύο ή τρεις 
ή τέσσερεις από τους πιό πάνω λαχνούς κερδίζουν αντίστοιχα από 
1.600 δρχ., 2.400 δρχ. και 3.200 δρχ. 

10. Διανεμητέα κέρδη: 

Τα ποσά που θα διατεθούν για λαχνούς δεν μπορεί να είναι λιγότερα 
από το ποσοστό 53% των ακαθάριστων εισπράξεων του λαχείου. 

11. Τρόπος κλήρωσης: 

Πρώτα ενεργείται η κλήρωση των κερδών της Γενικής κλήρωσης και 
στη συνέχεια η κλήρωση των κερδών κάθε σειράς, ώς κατωτέρω: 


Α' ΓΕΝΙΚΗ ΚΛΗΡΩΣΗ 


Χρησιμοποιείται ηλεκτροκίνητη κληρωτίδα με πέντε (5) καλάθια που 
μπορούν να περιστρέφονται σε ομοκεντρικό άξονα. Σε καθένα από τα πέ¬ 
ντε (5) καλάθια, παρουσία της Δ.Ε.Κ.Λ. και δημόσια, ρίχνονται δέκα 
σφαιρίδια, στο εσωτερικό καθενός των οποίων βρίσκεται γραμμένος 
ένας μονοψήφιος αριθμός, από το 0 ως το 9, που δεν είναι ορατός εξωτε¬ 
ρικά. 

Μέσα σε μια άλλη χειροκίνητη κληρωτίδα ρίχνονται κλήροι τόσοι, 
όσες οι σειρές που πουλήθηκαν, σε καθένα των οποίων είναι γραμμένος 
ένας αριθμός, αντίστοιχος της σειράς που πουλήθηκε. 

Μετά από αυτά, περιστρέφονται και οι δύο κληρωτίδες (ηλεκτροκί¬ 
νητη και χειροκίνητη) και μόλις σταματήσουν, τα σφαιρίδια που μπήκαν 
τυχαία στο θαλαμίσκο κάθε καλαθιού της ηλεκτροκίνητης κληρωτίδας 
απελευθερώνονται με κατάλληλο τρόπο, ενώ παράλληλα εξάγεται ένας 
από τους κλήρους που βρίσκεται μέσα στη χειροκίνητη κληρωτίδα. 

Τα σφαιρίδια που απελευθερώθηκαν από την ηλεκτροκίνητη κληρω¬ 
τίδα ανοίγονται και φανερώνουν τους αριθμούς, οι οποίοι είναι γραμμέ¬ 
νοι μέσα σ’ αυτά και οι οποίοι από τα αριστερά προς τα δεξιά, όπως φαί¬ 
νονται από τη θέση των θεατών, σχηματίζουν ένα ενιαίο αριθμό. 


Ο κλήρος που εξάγεται από τη χειροκίνητη κληρωτίδα και στον 
οποίο έχει εκτυπωθεί τριψήφιος αριθμός καλύπτεται από το εξωτερικό 
του μέρος από επίπεδο εξάρτημα και συρόμενος από τα αριστερά προς 
τα δεξιά αποκαλύπτει τον αριθμό αυτό, ενώ ωθούμενος, κατά την αντί¬ 
στροφη φορά τον καλύπτει. 

Ο αριθμός που σχηματίζεται από την ηλεκτροκίνητη κληρωτίδα 
προσδιορίζει τον αριθμό του γραμματίου που κερδίζει τον Α’ λαχνό 
(80.000.000), ενώ ο αριθμός που είναι γραμμένος στον κλήρο που 
βγήκε από τη χειροκίνητη κληρωτίδα προσδιορίζει τη σειρά στην οποία 
ανήκει ο αριθμός που κερδίζει. 

Στη συνέχεια, κατά τον αυτό τρόπο, προσδιορίζεται το γραμμάτιο το 
οποίο θα κερδίσει το δεύτερο, τον τρίτο κλπ. λαχνό, μέχρι να εξαντλη¬ 
θούν οι 13 λαχνοί που αναφέρονται στην παρ. 7 της παρούσας και τον 
14ο λαχνό, εφόσον θα κληρωθεί λαχνός 14ος, καθώς και των αντίστοι¬ 
χων λαχνών της παρ. 8 της παρούσας. 

Τα σφαιρίδα που απελευθερώνονται από την ηλεκτροκίνητη κληρω¬ 
τίδα, καθώς και οι κλήροι που εξάγονται από τη χειροκίνητη, επαναρρί- 
χνονται σ’ αυτές, πριν από το σχηματισμό των δεύτερου, τρίτου κλπ. 
αριθμών. 

Αν, για οποίοδήποτε λόγο, η κίνηση της κληρωτίδας με ηλεκτρισμό 
και η εξαγωγή σφαιριδίου είναι αδύνατη, οι σχετικές ενέργειες γίνονται 
με τους χειροκίνητους μοχλούς της κληρωτίδας αυτής. 

Β' ΕΙΔΙΚΗ ΚΛΗΡΩΣΗ 

Μετά τη γενική διενεργείται η Ειδική Κλήρωση, στην οποία μετέ¬ 
χουν όλα τα γραμμάτια, ανεξάρτητα από σειρά, τα οποία δεν κληρώθη¬ 
καν κατά τη γενική κλήρωση. 

Τα γραμμάτια που κατά τη γενική και ειδική κλήρωση κερδίζουν από 
800 δρχ. το καθένα, ως προς τη συμμετοχή τους στην κλήρωση που συ¬ 
νεχίζεται, δε θεωρούνται ότι κληρώθηκαν. 

Για τη φάση της κλήρωσης που συνεχίζεται χρησιμοποιούμε πάλι την 
ηλεκτροκίνητη κληρωτίδα και τα σφαιρίδια που έχουν ριφθεϊ στα καλά¬ 
θια της, προηγούμενα. 

Στη συνέχεια, θέτεται σε περιστροφική κίνηση η ηλεκτροκίνητη κλη¬ 
ρωτίδα και όταν αυτή σταματήσει, εξάγονται, κατά τον τρόπο που περι- 
γράφεται παραπάνω στην παρ. 11, τα σφαιρίδια που με τους αριθμούς 
που είναι γραμμένοι σ’ αυτά σχηματίζουν τον αριθμό των γραμματίων, 
τα οποία, ανεξάρτητα από σειρά, κερδίζουν τον Α' λαχνό (4.000.000) 
των βασικών κερδών κάθε σειράς. 

Ακολούθως, κατά τον αυτό τρόπο, προσδιορίζεται το γραμμάτιο που 
θα κερδίσει το δεύτερο, τον τρίτο κλπ. λαχνό, μέχρι να εξαντληθούν οι 
20 λαχνοί που αναφέρονται στην παρ. 9 της παρούσας. Μετά την ανά¬ 
γνωση των αριθμών των σφαιριδίων, αυτά, όπως και κατά τη γενική 
κλήρωση, ξαναρίχνονται στο καλάθι από το οποίο βγήκαν. 

Εάν κατά τη διαδρομή, τόσο της γενικής όσο και της ειδικής κλήρω¬ 
σης, εξαχθεί αριθμός γραμματίου που κληρώθηκε ήδη, η κλήρωση επα¬ 
ναλαμβάνεται ως προς τον αριθμό. Επίσης εάν σχηματισθεί ο αριθμός 
00000 θεωρείται ότι κληρώθηκε ο αριθμός 100.000. 

Σε περίπτωση κατά την οποία ο λαχνός των βασικών κερδών της γε¬ 
νικής κλήρωσης κληρωθεί σε γραμμάτιο που δεν πουλήθηκε, η κλή¬ 
ρωση επαναλαμβάνεται. 

Η Υπηρεσία Κρατικών Λαχείων, πριν από την έναρξη της κλήρωσης 
καταθέτει στη Διοικούσα Επιτροπή Κρατικών Λαχείων πίνακα των 
γραμματίων του Λαχείου που δεν πουλήθηκαν. Ο πίνακας αυτός είναι 
υπογραμμένος από τους: Διευθυντή της Υπηρεσίας Κρατικών Λαχείων, 
Προϊστάμενο του Τμήματος Διάθεσης Γραμματίων και Ελεγκτή της 
ίδιας Υπηρεσίας και θεωρημένος, πριν από την έναρξη της κλήρωσης, 
από τον Πρόεδρο της Διοικούσας Επιτροπής Κρατικών Λαχείων. 

Όλα τα γραμμάτια που δεν πουλήθηκαν, εκτός από εκείνα τα οποία 
κερδίζουν - τυχόν - ποσά από τα πρόσθετα κέρδη της γενικής και ειδικής 
κλήρωσης κάθε σειράς, μετά την κλήρωση καταστρέφονται με φωτιά ή 
με πολτοποίηαη. Για την καταστροφή συντάσσεται σχετικό πρωτό¬ 
κολλο, το οποίο υπογράφεται από το Διευθυντή της Υπηρεσίας Κρατι¬ 
κών Λαχείων, τον Προϊστάμενο του Τμήματος Διάθεσης Γραμματίων 
και τον Ελεγκτή της Υπηρεσίας. 

Οι αριθμοί που κερδίζουν, οι σειρές και τα αντίστοιχα ποσά των βασι¬ 
κών κερδών και των πρόσθετων κερδών: α) της γενικής κλήρωσης και 
β) της κλήρωσης κάθε σειράς, εκφωνούνται από υπαλλήλους της Υπη¬ 
ρεσίας Κρατικών Λαχείων και καταγράφονται σε αριθμημένα τεμάχια 
χάρτου. 

Τα αποτελέσματα των κληρώσεων, οι οποίες θα διεξαχθούν ως ανω¬ 
τέρω, καταχωρούνται από το Γραμματέα της Διοικούσας Επιτροπής, σε 
πρωτόκολλο, που υπογράφεται απ’ αυτόν και από τα μέλη και τον Πρό¬ 
εδρο της Διοικούσας Επιτροπής, η οποία παραβρίσκεται στις κληρώ¬ 
σεις. 

Με βάση το πρωτόκολλο αυτό εκδίδεται από την Υπηρεσία Κρατικών 
Λαχείων ο επίσημος πίνακας κερδών, με τον οποίο - αποκλειστικά - 
ενεργούνται οι πληρωμές των κερδών. Αντίτυπα του πίνακα διανέμο¬ 
νται δωρεάν στους πωλητές των γραμματίων του Λαχείου, από τους 
οποίους λαμβάνουν γνώση οι ενδιαφερόμενοι. 

12. Πληρωμή των Κερδών: 

Τα κέρδη, στα οποία επιβάλλεται φόρος 10% μετά την αφαίρεση 
αφορολόγητου ποσού 25.000 δραχμών, καταβάλλονται βάσει του επί¬ 
σημου πίνακα κερδών, μόνο με την εμφάνιση και παράδοση στα Ταμεία 
της Υπηρεσίας Κρατικών Λαχείων του ίδιου του γραμματίου που κέρ¬ 
δισε και μετά την εξακρίβωση της γνησιότητάς του. Σε περίπτωση πολ¬ 
λαπλού κέρδους, καταβάλλεται μόνο το μεγαλύτερο κέρδος. 

13. Παραγραφή: 

Το δικαίωμα για είσπραξη κέρδους παραγράφεται μετά την πάροδο 
έξι (6) μηνών από την ημέρα της κλήρωσης. Τα κέρδη που παραγράφο¬ 
νται περιέχονται στο Δημόσιο και διαθέτονται κατά τον νόμο. 

14. Γενικά έξοδα: 

Τα έξοδα κάθε μορφής, ήτοι εκτύπωσης, διαφήμισης, διανομής, δια¬ 
χείρισης κλπ., καθορίζονται με απόφαση της Διοικούσας Επιτροπής 
Κρατικών Λαχείων. 

15. Νομικές σχέσεις προς το Λαχείο: 

Η Υπηρεσία Κρατικών Λαχείων δεν φέρει καμμιά ευθύνη για γεγο¬ 
νότα που δεν προβλέπονται από την απόφαση αυτή ή για πράξεις ή πα¬ 
ραλείψεις των πωλητών των λαχείων που έγιναν κατά παράβαση αυ¬ 
τής: 

Η τυχόν αναγραφή επί του γραμματίου ονόματος ή ονομάτων, σε έν¬ 
δειξη ιδιοκτησίας ή συνιδιοκτησίας, δεν έχει ισχύ απέναντι στην Υπηρε¬ 
σία Κρατικών Λαχείων. 

Γραμμάτια του Λαχείου μπορεί να στέλνονται, μετά από αίτηση των 
ενδιαφερομένων, και ταχυδρομικώς ή και με άλλο τρόπο, σε βάρος και 
κίνδυνο των αιτούντων. 

Γραμμάτια που πουλήθηκαν δεν γίνονται δεκτά για επιστροφή. 

Τα δημόσια Ταμεία μπορούν να επιστρέφουν γραμμάτια του Λαχείου 
μέχρι ποσοστού 10% της τελευταίας παραλαβής, εφόσον αυτά θα παρα¬ 
δοθούν ή θα περιέλθουν αποδειγμένα στην Υπηρεσία Κρατικών Λα¬ 
χείων μέχρι το μεσημέρι της 28.12.1987. 

Η Υπηρεσία Κρατικών Λαχείων διατηρεί το δικαίωμα της δημοσίευ¬ 
σης των ονομάτων, φωτογραφιών κλπ. στοιχείων των τυχερών. 

16. Διαχειριστικές και λογιστικές ενέργειες: 

Η Υπηρεσία Κρατικών Λαχείων, ως προς τις διαχειριστικές και λογι¬ 
στικές ενέργειες, πρέπει να ακολουθεί όσα ισχύουν για το Λαϊκό Λαχείο. 

Κάθε θέμα σχετικό με το Κρατικό Λαχείο Κοινωνικής Αντίληψης, 
που δεν προβλέπεται από την απόφαση αυτή, ρυθμίζεται με απόφαση 
της Διοικούσας Επιτροπής Κρατικών Λαχείων. 

17. Ημερομηνία κυκλοφορίας των γραμματίων του Λαχείου: Ημερο¬ 
μηνία κυκλοφορίας των γραμματίων ορίζεται, η 1η Οκτωβρίου 1987. 

Αθήνα, 6 Αυγούστου 1987 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜΗΤΡΗΣ ΤΣΟΒΟΛΑΣ ΓΕΩΡΓΙΟΣ ΜΑΓΚΑΚΗΣ 

Η ΥΦΥΠΟΥΡΓΟΣ 
ΣΥΛΒΑ ΑΚΡΙΤΑ 

-ψ- 

Αριθ. 75607/2109 (2) 

Διορισμός διδακτικού προσωπικού στις Σχολές Εκπαιδεύσεως Στελε¬ 
χών Παιδικών Εξοχών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 4, 5 και 8 του Ν. 1727/51 «Περί τρο- 
ποποιήσεως και συμπληρώσεως των διατάξεων του Ν. 749/48 «Περί 
Παιδικών Εξοχών και Ειδικών Εστιών Σιτίσεως Παίδων». 

2. Την αριθμ. Δ2/2611/20.2.71 κοινή απόφαση «Περί συστάσεως 
Σχολών Εκπαιδεύσεως Στελεχών Παιδικών Εξοχών», όπως τροποποι¬ 
ήθηκε και συμπληρώθηκε με τις Δ.2/11278/72, Δ2/1637/74, 
Γ2β/2318/83 και Γ2β/5361/84. όμοιες. 

3. Τις διατάξεις του Π.Δ. 437/85 (ΦΕΚ 157/85) «Καθορισμός και 
ανακατανομή των αρμοδιοτήτων των Υπουργείων». 

4. Τις διατάξεις του Ν. 1558/85 (ΦΕΚ 137/85) «Κυβέρνηση και 
Κυβερνητικά Όργανα». 

5. Την αριθμ. 2389/13.2.1987 (ΦΕΚ 81/87 τ.Β) απόφαση του 
Πρωθυπουργού και του Υπουργού Οικονομικών. 

6. Γην απόφαση του, Πρωθυπουργού και του Υπουργού Υ.Π.Κ.Α, 


αριθμ. 200/1987 (ΦΕΚ 91/87 «Ανάθεση αρμοδιοτήτων στους Υφυ¬ 
πουργούς Υγείας, Πρόνοιας και Κοιν. Ασφαλίσεων». 

7. Την αριθμ. 62051/1729/87 κοινή απόφαση «περί καθορισμού 
δαπανών λειτουργίας και διοικήσεως των Σχολών Εκπαιδεύσεως Στε¬ 
λεχών Παιδικών Εξοχών και των Εντευκτηρίων Στελεχών Παιδικών 
Εξοχών έτους 1987». 

8. Το αριθμ. 374/11.5.1987 έγγραφο του Κ.Κ.Ο.Ν. με το οποίο 
ζητούν την έγκριση πρόσληψης διδακτικού και διοικητικού προσωπικού 
στις Σχολές Εκπαιδεύσεως Στελεχών Παιδικών Εξοχών Αθηνών - Θεσ¬ 
σαλονίκης - Βόλου για την περίοδο 1987. 

9. Την αριθμ. 2389/81Β 13.2.87 απόφαση του Πρωθυπουργού, 
αποφασίζουμε: 

1. Ορίζουμε το διδακτικό και διοικητικό προσωπικό των Σχολών Εκ- 
παιδεύσεως Στελεχών Παιδικών Εξοχών Αθηνών, Θεσσαλονίκης και 
Βόλου, οι οποίες τη φετινή χρονιά λειτούργησαν από 31 Μαρτίου μέχρι 
20 Μαΐου προκειμένου να εκπαιδεύσουν τα Στελέχη που θα πλαισιώ¬ 
νουν τις Παιδικές Εξοχές του Κρατικού Προγράμματος, ως εξής: 

Α' Σχολή Στελεχών Παιδικών Εξοχών Αθηνών 
α) Διοικητικό Προσωπικό 

1. Σκαλτσάς Κων/νος - Διευθυντής 

2. Χαμπίπης Δημήτριος - Γραμματέας 

3. Ντινοπούλου Ευαγγελία - Γραμματέας. 

4. Ζήσης Αθανάσιος - Διαχειριστής 
β) Διδακτικό Προσωπικό 

1. Σκαλτσάς Κων/νος - Δ/ντής του Κ.Κ.Ο.Ν. 

2. Κυριακάκης Ευάγγελος - Ψυχολόγος - Κ. Λειτουργός 

3. Κατσαφάδος Κυριάκος - Καθηγητής - Στέλεχος 

4. Λασκαράτος Τάσος - Παλ. Στέλεχος 

5. Καβαΐζα Μαρία - Κοιν. Λειτουργός 

6. Δήμας Ηλίας - Γυμναστής 

7. Γκιόσος Γεώργιος- Δημοσιογράφος - Στέλεχος 

8. Δαγρές Μάκης - Διαφημιστής - Στέλεχος 

9. Κέκης Βασίλειος - Ιατρός - Καθηγητής Παν/μίου 

10. Καλαϊτζάκης Φραγκίσκος - Ηθοποιός 

11. Καπούτσης Γεώργιος - Δ.Υ. - Στέλεχος 

12. Κουτσοδημήτρης Δημήτριος - Πρόεδρος Δ.Σ. του Κ.Κ.Ο.Ν. 
Β' Σχολή Στελεχών Παιδικών Εξοχών Θεσσαλονίκης 

α) Διοικητικό Προσωπικό 

1. Μακαριάδης Νίκος - Διαχειριστής 

2. Φολιά Πασχαλίνα - Γραμματέας 

3. Ασκητοπούλου Βασιλική - Γραμματέας 
β) Διδακτικό Προσωπικό 

1. Χάρης Βεργούλης - Δικηγόρος - Πρόεδρος Δ.Σ. του ΚΚΟΝ Θεσ¬ 
σαλονίκης 

2. Γόβας Γιάννης - Δικηγόρος 

3. Παπαστάθης Ιωάννης - Δικηγόρος 

4. Ιωαννίδης Απόστολος - Στέλεχος 

5. Λάιος Νικόλαος - Δ/ντής Επιθεώρησης Υπ. Πρόνοιας 

6. Τσιουτάνη Μαρία 

7. Μακαριάδης Νίκος - Βιολόγος, Στέλεχος 

8. Κιντάπογλου Γιάννης - Σκηνοθέτης, Ηθοποιός 

9. Ασκητόπουλος Γιάννης - Φοιτητής, Στέλεχος 

10. Παπαδημητρίου Δημήτριος - Στέλεχος 

11. Τσώνης Γιώργος 

12. Μάκης Σεραφείμ - Φοιτητής - Στέλεχος 
Γ' Σχολή Στελεχών Παιδικών Εξοχών Βόλου 

α) Διοικητικό Προσωπικό 

1. Γιάννα Γεωργαλούση - Γραμματέας 

β) Διδακτικό Προσωπικό 

1. Παπαεμμανουηλίδου Σοφία - Βιολόγος 

2. Διαμάντης Γεώργιος - Υπαλ. Διεύθυνσης Κοιν. Πρόνοιας 

3. Στέλλου Σταυρούλα - Υπαλ. Διεύθυνσης Κοιν. Πρόνοιας 

4. Σακελλαρίου Κων/νος - Ιατρός 

5. Θωμάς Γεώργιος - Λαογράφος 

6. Φοινικόπουλος Απόστολος - Δικηγόρος 

7. Παπαθανασίου Μαρία - Υπάλληλος ΕΟΠ 

8. Υφαντής Κων/νος - Σκηνοθέτης 

9. Βλάχος Δημήτριος - Φιλόλογος 

2. Η αμοιβή των παραπάνω θα γίνει σύμφωνα με τα οριζόμενα στην 
παραπάνω (7) σχετική απόφαση Υπουργών Οικονομικών και Υγείας, 
Πρόνοιας και Κοιν. Ασφαλίσεων. 

Η απόφαση αυτή να δημοσιευτεί στην Εφημερίδα της Κυβέρνη¬ 


σης. 


Αθήνα, 22 Ιουλίου 1987 

01 ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΚΟΙΝ. ΑΣΦΑΛΙΣΕΩΝ 

ΣΠΥΡΟΣ ΚΑΛΟΥΔΗΣ ΣΥΛΒΑ ΑΚΡΙΤΑ 


-♦- 

Αριθ. ΤΠΠΟ/Α1ΛΑΠ/Γ/1778/31869 (3) 

Χαρακτηρισμός ως έργων τέχνης καθώς και ως ιστορικών διατηρη¬ 
τέων μνημείων που χρειάζονται ειδική κρατική προστασία σειράς 
κτιρίων (87) της πόλης της Καλαμάτας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τ.Α./26.7.85. 

β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΥΠΠΕ». 
ε) την ΤΑ με αριθμ. ΤΠΠΟ/ΔΙΟΙΚ/Ο-Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «Με 
εντολή Τπουργού» στο Γενικό Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους Προϊσταμέ¬ 
νους Δ/νσεων Τμημάτων και Γραφείων της Κεντρικής Υπηρεσίας του 
Υπουργείου Πολιτισμού» (ΦΕΚ 548/τ.β./12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία των φακέλων. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 3/12.3.87, αποφασίζουμε: 

Χαρακτηρίζουμε ως ιστορικά διατηρητέα μνημεία που χρειάζονται 
ειδική κρατική προστασία, σύμφωνα με τις διατάξεις του Ν. 1469/50, 
τα παρακάτω κτίρια της πόλης της Καλαμάτας επειδή, λόγω του ιδιαι¬ 
τέρου αρχιτεκτονικού και μορφολογικού ενδιαφέροντος που παρουσιά¬ 
ζουν, κρίνονται σημαντικά και απαραίτητα για την διάσωση της ιστορι¬ 
κής φυσιογνωμίας της πόλης που κινδυνεύει να εξαφανιστεί μετά τους 
καταστροφικούς σεισμούς. 

Τα χαρακτηρίζουμε επίσης ως έργα τέχνης διότι αποτελούν αξιόλογα 
και αντιπροσωπευτικά δείγματα της τοπικής αρχιτεκτονικής με επιρ¬ 
ροές από τα νεοκλασσικά πρότυπα, όπως αυτή διαμορφώθηκε στα τέλη 
του περασμένου αιώνα στην Καλαμάτα, επί πλέον επειδή η αρμονία των 
όγκων τους και τα αξιόλογα επιμέρους αρχιτεκτονικά και μορφολογικά 
τους στοιχεία προσδίδουν τον χαρακτήρα του έργου τέχνης: 

1) Το διώροφο νεοκλασικό κτίριο της οδού Αριστοδήμου 18-18Α, 
ιδιοκτησίας των Κουτσομητόπουλου. Είναι κεραμοσκεπές με τοξωτά 
πλαίσια στα ανοίγματα του ισογείου και ξύλινες κορνίζες στα ανοίγματα 
του ορόφου. Ο όροφος διαχωρίζεται με κορνίζα, έχει στο κέντρο εξώστη 
που στηρίζεται σε τέσσερα απλά φουρούσια. Κάτω από τη στέγη υπάρ¬ 
χει ξύλινη διακοσμητική ταινία με γεισίποδες. Οι άκρες του κτιρίου τονί¬ 
ζονται με ψευδοπαραστάδες. 

2) Το ισόγειοα νεοκλασικό κτίριο της οδού Αριστοδήμου 27 και 
Αβίας 7 ιδιοκτησίας Δημ. Χριστοδουλόπουλου. Το κτίριο είναι κεραμο¬ 
σκεπές με τοξωτά πλαίσια και κλείσα στα ανοίγματα. Οι δύο είσοδοι 
πλαισιώνονται με παραστάδες. Πάνω από το καμπύλιο υπέρυθρο της 
οδού Αριστοδήμου υπάρχει αετωματική στέγη, πάνω από την οποία 
υπάρχει εντοιχισμένη ενεπίγραφη πλάκα. 

3) Η διώροφη νεοκλασική οικία με υπόγειο στη γωνία των οδών Αρι¬ 
στοδήμου 93 και Σαράφη, ιδιοκτησίας Παπανικολάου. Η βάση του κτι¬ 
ρίου διαμορφώνεται από αδρή λιθοδομή. Το κτίριο έχει συμμετρικά 
ανοίγματα που πλαισιώνονται με ταινίες. Οι δύο είσοδοι επί της οδού 
Αριστοδήμου πλαισιώνονται με ψευδοπαραστάδες που είναι σα να στηρί¬ 
ζουν μικρό θριγκό. Ο όροφος έχει τρεις εξώστες που στηρίζονται σε γλυ¬ 
πτά μαρμάρινα φουρούσια και μεγάλη βεράντα που στηρίζεται σε πεσ¬ 
σούς. Το στηθαίο της βεράντας διακόπτεται με κολονάκια (μπαλού- 
στρες). 

4) Το διώροφο νεοκλασικό κτίριο στην οδό Αριστομένους 3, ιδιοκτη¬ 
σίας Αικατερίνης Μαρκοπούλου - Αλιφέρη. Τα ανοίγματα του ισογείου 
διαχωρίζονται με τετραγωνικούς ψευδοπεσσούς με επίκρανα, Ο όροφος 
διαχωρίζεται με ζώνη που ορίζεται από κορνίζες. Τα ανοίγματα πλαισι¬ 
ώνονται με ψευδοπαραστάδες με κορινθιακά επίκρανα, επιστύλιο και 
γείσο. 

Οι εξώστες στηρίζονται με μαρμάρινα γλυπτά φουρούσια. Το επιστύ¬ 
λιο κάτω από το γείσο της στέγης, έχει ανάγλυφη διακόσμηση με 
μαίανδρο. Επίσης οδοντωτή ταινία και κορνίζες υπάρχουν κάτω από τα 


κεραμίδια. 

5) Το διώροφο νεοκλασικό κεραμοσκεπές κτίριο στη γωνία των οδών 
Αριστομένους 5 και Πολυβίου. Το κτίριο έχει μεσόροφο μικρού ύψους, 
του οποίου τα ανοίγματα είναι συμμετρικά με αυτά του ορόφου, που 
πλαισιώνονται με ψευδοπαραστάδες. Στον όροφο υπάρχουν μικροί εξώ¬ 
στες που στηρίζονται σε απλά φουρούσια. Κάτω από τα κεραμίδια υπάρ¬ 
χουν αλλεπάλληλες κορνίζες και οδοντωτή ταινία. 

6) Το διώροφο νεοκλασικό κεραμοσκεπές κτίριο με εκλεκτικιστικά 
στοιχεία στην οδό Αριστομένους 7, ιδιοκτησίας Κ. και Γ. Μανδρούκα. 
Το ισόγειο διαμορφώνεται με σοβά σε απομίμηση λιθοδομής. Τα ανοίγ¬ 
ματα στον όροφο είναι συμμετρικά και η στέψη γίνεται με καμπύλα κυ¬ 
μάτια. Αξιόλογα μαρμάρινα γλυπτά φουρούσια στηρίζουν τους δύο εξώ¬ 
στες οι οποίοι φέρουν περίτεχνο μεταλλικό κιγκλίδωμα. 

7) Το διώροφο νεοκλασικό κεραμοσκεπές κτίριο της οδού Αριστομέ- 
νους 11-13 και Κολοκοτρώνη 5, ιδιοκτησίας Αικ. Μαρκοπούλου - Αλι¬ 
φέρη. Στον όροφο το κεντρικό τμήμα με τον εξώστη που στηρίζεται σε 
μαρμάρινα γλυπτά φουρούσια τονίζεται με ελαφρά προεξοχή, πλαισιώ¬ 
νεται με ψευδοπαραστάδες και έχει αετωματική στέψη. Δύο τυφλές κόγ¬ 
χες πλαισιώνουν το μεσαίο άνοιγμα με μικρό εξώστη στην πλευρά της 
οδού Κολοκοτρώνη. Οδοντωτή ταινία και κορνίζες υπάρχουν κάτω από 
τα κεραμίδια. 

8) Το διώροφο με εσοχή νεοκλασικό κτίριο στην οδό Αριστομένους 
15 και Κολοκοτρώνη 4, ιδιοκτησίας Α. Λαφαζάνου, Κ. Ασημακόπου- 
λου. Το κτίριο διαμορφώνεται με καταστήματα στο ισόγειο και κατοικία 
στον όροφο. Έχει συμμετρικά ανοίγματα που διαχωρίζονται με ημικίο- 
νες. Αξιόλογο είναι το μεταλλικό στέγαστρο. 

9) Το διώροφο νεοκλασικό κεραμοσκεπές κτίριο στην οδό Αριστομέ- 
νους 1 και οδό 23ης Μαρτίου 4, και Καπετάν Κρόμπα, ιδιοκτησίας 
Σουμπλή. Το κτίριο έχει στοά με πέτρινους πεσσούς επί της οδού 23ης 
Μαρτίου και περίτεχνο μεταλλικό στέγαστρο επί της οδού Αριστομέ- 
νουςί 

Στον όροφο τα συμμετρικά ανοίγματα πλαισιώνονται και διαχωρίζο¬ 
νται με ψευδοπαραστάδες και επιστύλιο με κυμάτια που καταλήγουν σε 
ελαφρά προεξέχουσα στέψη. Επί της οδού 23ης Μαρτίου υπάρχει μπαλ¬ 
κόνι με μαρμάρινο δάπεδο και σιδερένια φουρούσια και κιγκλίδωμα. 

10) Το διώροφο εκλεκτικιστικό κεραμοσκεπές κτίριο επί των οδών 
23ης Μαρτίου και Αριστομένους 2, ιδιοκτησίας Καλλιγκούνη. Το κτίριο 
έχει στοά με πεσσούς στην όψη επί της 23ης Μαρτίου. Ιδιαίτερο ενδια¬ 
φέρουν παρουσιάζουν τα κορνιζώματα και οι ψευδοπαραστάδες γύρω από 
τα ανοίγματα του ισογείου και του ορόφου, το μεταλλικό στέγαστρο κα¬ 
θώς και οι εξώστες με τα περίτεχνα κιγκλιδώματα. 

11) Το διώροφο εκλεκτικιστικό κεραμοσκεπές κτίριο στην οδό Αρι- 
στομένους 17, ιδιοκτησίας Ν. Ανδρεάκου και Στράτου. Στο ισόγειο ο 
σοβάς μιμείται λιθοδομή. Ο όροφος διαχωρίζεται με ζώνη από ταινίες. 
Κάτω από τις γωνιακές παραστάδες υπάρχουν διπλά φουρούσια. Τα 
ανοίγματα που πλαισιώνονται με παραστάδες με «πλήρη ρυθμό» έχουν 
εναλλάξ αετωματική και ευθύγραμμη στέψη. Το κτίριο καταλήγει σε 
προεχον γείσο με γεισίποδες και οδοτωτή ταινία. 

12) Το διώροφο νεοκλασικό κεραμοσκεπές κτίριο στην οδό Αριστομέ- 
νους 63 και Βασ. Γεωργίου 2, ιδιοκτησίας Ν. Καλλιγκούνη. Η είσοδος 
του κτιρίου τονίζεται με αετωματικό υπέρυθρο πάνω από το οποίο ο χώ¬ 
ρος διαμορφώνεται σε βεράντα με κολονάκια (μπαλούστρες). Ο σοβάς 
μιμείται λιθοδομή και στους δύο ορόφους. Τα ανοίγματα πλαισιώνονται 
με ψευδοπαραστάδες που είναι σα να στηρίζουν μικρό θριγκό. Αξιόλογα 
είναι επίσης τα μαρμάρινα γλυπτά φουρούσια που στηρίζουν τους εξώ¬ 
στες με τα περίτεχνα μεταλλικά κιγκλιδώματα. 

13) Το κτίριο του Δημαρχείου της πόλης της Καλαμάτας. Είναι διώ¬ 
ροφο νεοκλασικό κεραμοσκεπές κτίριο του οποίου οι όψεις χαρακτηρίζο¬ 
νται από μεγάλη πλαστικότητα και συμμετρία των ανοιγμάτων. Πολύ 
αξιόλογα είναι τα επιμέρους μορφολογικά στοιχεία του, όπως τα το¬ 
ξωτά ανώφλια πλαισιωμένα με παραστάδες, οι μαρμάρινοι εξώστες με 
γλυπτά φουρούσια και περίτεχνα χυτοσιδηρά κιγκλιδώματα, η οδο¬ 
ντωτή ταινία και οι γεισίποδες κάτω από το γείσο της στέγης. 

14) Το διώροφο (με σοφίτα) νεοκλασικό κεραμοσκεπές κτίριο στην 
οδό Αναγνωσταρά 5 και Βαλτετσίου 1, ιδιοκτησίας Π. και Γ. Κοτσομη- 
τόπουλου. Το κτίριο έχει συμμετρικά ανοίγματα που διαχωρίζονται με 
πεσσούς. Η πρόσοψη τονίζεται με ψευδοπαραστάδες πάνω στους πεσ¬ 
σούς, την διαχωριστική ζώνη ανάμεσα στους ορόφους και τον εξώστη 
που στηρίζεται σε μεταλλικά φουρούσια. 

15) Το διώροφο νεοκλασικό κεραμοσκεπές κτίριο στην οδό Αναγνω-· 
σταρά 25, ιδιοκτησίας Αντώνη Στεφανούρη. Ο όροφος διαχωρίζεται με 
ζώνη που ορίζεται από ταινίες. Τα ανοίγματα πλαισιώνονται με ψευδο¬ 
παραστάδες που είναι σα να στηρίζουν μικρό θριγκό. Αξιόλογα είναι επί¬ 
σης τα μαρμάρινα γλυπτά φουρούσια και τα περίτεχνα κιγκλιδώ- 

ματα. 

16) Το διώροφο νεοχλασσικό κεραμοσκεπές κτίριο (με τον όροφο σε 
εσοχή προς τη μεσοτοιχία) επί των οδών Αναγνωαταρά 27 και Σκρά, 
ιδιοκτησίας Νικ. Μαυρςειδή. Η είσοδος τονίζεται με γλυπτές παραστά- 
δες που στηρίζουν επιστήλιο, ενώ ο χώρος πάνω από αυτήν διαμορφώ¬ 
νεται σε βεράντα με στηθαίο και κολονάκια (μπαλοϋστρες). Τα ανοίγ¬ 
ματα στον όροφο πλαισιώνονται με ψευδοπαραστάδες με γείσο. Ο εξώ¬ 
στης στηρίζεται σε τέσσερα μαρμάρινα γλυπτά φουρούσια και έχει αξιό¬ 
λογο μεταλλικό κιγκλίδωμα. 

17) Το διώροφο κεραμοσκεπές κτίριο του πρώιμου νεοκλασικισμού 
επί των οδών Αγίου Ιωάννου 3 και Διός Ιθώματα, ιδιοκτησίας Παναγ. 
Κυραγιάννη. Το κτίριο διαμορφώνεται με καταστήματα στο ισόγειο και 
κατοικία στον όροφο. Τα ανοίγματα του ορόφου χωρίζονται με διακο- 
σμητικές ψευδοπαραστάδες. Οι εξώστες στηρίζονται σε μεταλλικά φου¬ 
ρούσια. Το κτίριο καταλήγει σε προεξέχον γείσο και οδοντωτή,ταινία. 

18) Το διώροφο νεοκλασικό κεραμοσκεπές κτίριο, επί των οδών Κου- 
τσομητόπουλου και και Αγ. Ιωάννου 7, ιδιοκτησίας Ιωάννου Φαράντου. 
Το κτίριο διαμορφώνεται με καταστήματα στο ισόγειο και κατοικία στον 
όροφο. Ο όροφος διαχωρίζεται με κορνίζα. Αξιόλογα μαρμάρινα γλυπτά 
φουρούσια στηρίζουν τους εξώστες. Πάνω από τα ανοίγματα υπάρχει 
κορνίζα. 

19) Το τριόροφο πολύ παλιό κτίριο επί των οδών Αγίου Νικολάου 7 
και Βαλτετσίου 8, ιδιοκτησίας Γ. Κλειδωνά. Πρόκειται για πολύ σημα¬ 
ντικό κεραμοσκεπές κτίριο. Τα ανοίγματα του ισογείου με τα καμπύλα 
υπέρυθρα και τη γενικότερη μορφολογική λιτότητα είναι στοιχείο της 
προηγούμενης περιόδου. Στο κτίριο διακρίνονται στοιχεία κλασικιστι- 
κών επιδράσεων, όπως η είσοδος που πλαισιώνεται με παραστάδες και 
καμπύλο υπέρυθρο, τα μεγάλα ανοίγματα των ορόφων με ευθύγραμμα 
υπέρθυρα καθώς και οι εξώστες με τη συμμετρική τους τοποθέτηση. Τα 
κιγκλιδώματα έχουν απλής μορφής στήριξη, η οποία στον πρώτο όροφο 
γίνεται με σιδερένια φουρούσια, στον δε δεύτερο με απλά μαρμάρινα. 

20) Το κτιριακό συγκρότημα που αποτελείται από δύο νεοκλασικά, 
εν επαφή, κτίρια και ένα λαϊκής αρχιτεκτονικής, στην οδό Αγίου Νικο¬ 
λάου και Αριστοδήμου 22 ιδιοκτησίας Ηλία Τσίγκου. Το κτίριο χαρα¬ 
κτηρίζεται από ισορροπία στη διάπλαση του όγκου του, καθαρότητα 
των αρχιτεκτονικών μορφών καθώς και από σαφήνεια των επιμέρους 
καθαρά νεοκλασικών μορφολογικών στοιχείων, όπως είναι ο εξώστης 
με το μαρμάρινο δάπεδο με μεταλλικό κιγκλίδωμα με μαρμάρινα φου¬ 
ρούσια με πλούσια λαξευτή διακόσμηση (διπλές σκαλισμένες έλικες και 
άκανθος) με ψευδοπαραστάδες, αετώματα, οδοντωτές ταινίες, κόγχες 
κ.α. 

21) Το ισόγειο νεοκλασικό κεραμοσκεπές σχολικό κτίριο (5ο Δημο¬ 
τικό Σχολείο) επί των οδών Αρτέμιδος 82 και Λεϊκών, ιδιοκτησίας 
Ο.Σ.Κ. Το κτίριο χαρακτηρίζεται από λιτότητα και συμμετρία στην διά¬ 
ταξη των ανοιγμάτων. Ενδιαφέρον παρουσιάζουν τα επιμέρους μορφο- 
λογικά του στοιχεία όπως: το προστώον στο μέσον στης κυρίας όψης, τα 
αετώματα, η κορνίζα κάτω από το γείσο της στέγης κ.α. 

22) Το τριώροφο εκλεκτικιστικό κτίριο με υπόγειο επί των οδών Αρ¬ 
τέμιδος 94 και Είρας 20, ιδιοκτησίας Π. και Π. Γραμματικόπουλου. 
Στο στέγαστρο του εξώστη του πρώτου ορόφου είναι εμφανής η αραβική 
επίδραση. Στον τρίτο όροφο υπάρχει βεράντα με στηθαίο και κολονάκια 
(μπαλούστρες). 

23) Το διώροφο κεραμοσκεπές κτίριο του πρώιμου νεοκλασικισμού 
επί της πλατείας Αγίων Αποστόλων 28 και οδού Αμφείας 19, ιδιοκτη¬ 
σίας Μαρίας Μανίνου. Το κτίριο διαμορφώνεται με καταστήματα στο 
ισόγειο και κατοικία στον όροφο. Χαρακτηριστικοί οι εξώστες με το μαρ¬ 
μάρινο δάπεδο, που στηρίζονται σε μεταλλικά φουρούσια και έχουν κι¬ 
γκλίδωμα, τα ξύλινα πλαίσια, στα ανοίγματα οι ψευδοπαραστάδες στις 
ακμές του, το μεταλλικό στέγαστρο. Το κτίριο καταλήγει σε ξύλινη κορ¬ 
νίζα. 

24) Το ισόγειο (με πατάρι) κεραμοσκεπές κτίριο στην οδό Αμφείας 
31 γωνία με ιδιωτική οδό, ιδιοκτησίας Μπέσση και Θ. Κούτρου. Το κτί¬ 
ριο έχει αποκλειστική χρήση καταστήματος. Χαρακτηριστικό είναι τα 
επιμέρους μορφολογικά του στοιχεία όπως τα συμμετρικά ανοίγματα με 
τοξωτό ανώφλι, οι ψευδοπαραστάδες, οι φεγγίτες των ανοιγμάτων, το 
μεταλλικό στέγαστρο κ.α. 

25) Το διόροφο κεραμοσκεπές κτίριο του πρώιμου νεοκλασικισμού 
επί των οδών Αιπύτου 7 και Γερμανού, ιδιοκτησίας Σταυρούλας Πολυ- 
χρονοπούλου και Αλεξ. Φωτάκη. Το κτίριο διαμορφώνεται με καταστή¬ 
ματα στο ισόγειο και κατοικία στον όροφο. Χαρακτηριστικοί είναι οι 
εξώστες με το καλοδουλεμένο χυτοσίδηρό κιγκλίδωμα, καθώς και τα 
ξύλινα πλαίσια στα ανοίγματα. 

26) Το διόροφο νεοκλασικό κεραμοσκεπές κτίριο επί της οδού Δημα- 
κοπούλου 8 και Γρηγορίου, ιδιοκτησίας Αγγ. Κλάδη - Σουρέα. Τα 


ανοίγματα του ισογείου έχουν καμπύλα υπέρθυρα. Ο όροφος που χωρί¬ 
ζεται με κορνίζα έχει αξιόλογους εξώστες με μαρμάρινα γλυπτά φουρού¬ 
σια και περίτεχνα κιγκλιδώματα. 

27) Το διόροφο νεοκλασικό κεραμοσκεπές κτίριο που φέρει επιγραφή 
με την χρονολογία 1899, επί της οδού Δημακοπούλου 32 και Βύρωνος, 
ιδιοκτησίας Γ. Πάττα. 

Το κυρίως κτίσμα που είναι διόροφο αποτελείται από ένα μονόροφο 
βοηθητικό κτίριο χωρίς μορφολογικά διακοσμητικά στοιχεία. 

Το επίχρισμα του ισογείου μιμείται ισόδομη λιθοδομή. Αξιόλογη εί¬ 
ναι και η είσοδος στο ισόγειο με παραστάδες που στηρίζουν επιστύλιο με 
ανάγλυφους ρόδακες και τρία ανθέμια. Το κεντρικό τμήμα του κτιρίου 
τονίζεται με το πλησίασμα των τριών ανοιγμάτων μεταξύ των οποίων 
δεν παρεμβάλλονται παραστάδες όπως συμβαίνει με τα υπόλοιπα ανοίγ¬ 
ματα του ορόφου. Επίσης υπάρχουν ρόδακες στα επιστύλια των ανοιγ¬ 
μάτων. Το κτίριο καταλήγει σε προεξέχον γείσο και οδοντωτή ταινία. 

28) Το διόροφο νεοκλασικό κεραμοσκεπές κτίριο επί της οδού Κου- 
μουν'δουράκη 13, ιδιοκτησίας Σαράντου Κατσουλέα. Ο κύριος όγκος 
του κτιρίου δεν έχει απόλυτα συμμετρική διάταξη. Στο ισόγειο οι γωνίες 
τονίζονται με επίχρισμα που μιμείται λιθοδομή, ενώ στον όροφο με πα¬ 
ραστάδες, επιστύλιο και γείσο. Η είσοδος έχει καμπύλο υπέρθυρο πλαι¬ 
σιωμένο με παραστάδες που είναι σα να στηρίζουν επιστύλιο, με ανάγλυ¬ 
φους ρόδακες και γείσο. 0 εξώστης στηρίζεται σε απλά φουρούσια και 
έχει περίτεχνο κιγκλίδωμα. 

29) Το διόροφο κτίριο λαϊκής αρχιτεκτονικής με νεοκλασικά στοιχεία 
επί της οδού Κουμουνδουράκη 22, ιδιοκτησίας Παν. Λιανού. Τα νεο¬ 
κλασικά στοιχεία του κτιρίου περιορίζονται στον πρώτο όροφο όπως τα 
συμμετρικά ανοίγματα στην πρόσοψη και ο εξώστης που στηρίζεται σε 
μεταλλικά φουρούσια. 

30) Το διόροφο κεραμοσκεπές κτίριο αποθηκών, με επιδράσεις γαλ¬ 
λικής αρχιτεκτονικής, επί των οδών Ψαρρών 148 (Αυτόνομος Σταφιδι¬ 
κός Οργανισμός). Το κτίριο αποτελείται από δύο όγκους διαφορετικού 
μεγέθους αλλά της ίδιας μορφολογίας. Τα καμπύλα υπέρθυρα των 
ανοιγμάτων καθώς και το μεταλλικό στέγαστρο είναι στοιχεία επίδρα¬ 
σης της γαλλικής αρχιτεκτονικής των αρχών του 20ού αιώνα. 

31) Το τριόροφο εκλεκτικιστικό κτίριο της εποχής του μεσοπολέμου, 
επί της πλατείας 23ης Μαρτίου 4 και Αμφείας 42, ιδιοκτησία Αλ. 
Λέκα. Στο κτίριο διακρίνεται ανάμειξη μορφολογικών στοιχείων από 
διαφορετικές εποχές. Ο τρίτος όροφος αποτελείται από μικρό δώμα στο 
κεντρικό τμήμα του κτιρίου. Οι κλειστές βεράντες, το στέγαστρο των 
καταστημάτων του ισογείου και τα στηθαία με τους πεσσούς είναι χαρα¬ 
κτηριστικά των κτιρίων του 1920-1930. 

32) Το νεοκλασσικό ισόγειο κτίριο (με υπόγειο) επί της οδού Μεθώ¬ 
νης 18 και Φαρών 196, ιδιοκτησίας Αλεξανδράκειου Γηροκομείου. Χα¬ 
ρακτηριστικό του κτιρίου είναι η μνημειακότητα της εισόδου επί της 
οδού Φαρών, που επιτυγχάνεται με την αετωματική επίστεψη και τη 
διαμόρφωση της σκάλας σε σχήμα Π. Και οι δύο είσοδοι πλαισιώνονται 
με παραστάδες που στηρίζουν επιστύλιο και γείσο. 

33) Το τριόροφο κεραμοσκεπές κτίριο (με ένα τμήμα μονόροφο επί 
της οδού Μεθώνης) επί των οδών Μεθώνης 20 και Φαρών 221, ιδιο¬ 
κτησίας Κοτταρόπουλου. Πρόκειται για κτίριο με νεοκλασικά στοιχεία. 
Το ισόγειο διαμορφώνεται με σοβά σε απομίμηση ισόδομης λιθοδομής. 
Τα παράθυρα του πρώτου ορόφου έχουν ελαφρά καμπυλωμένο υπάρ- 
θυρο. Ανάμεσα στις τριόροφες πτέρυγες ανοίγεται μεγάλη βεράντα με 
στηθαίο και κολονάκια (μπαλούστρες). Οι εξώστες στις πτέρυγες στηρί¬ 
ζονται σε μεταλλικά φουρούσια. 

34) Το τριόροφο νεοκλασικό κεραμοσκεπές κτίριο (με υπόγειο) επί 
των οδών Μεσσήνης 21 και Οιχαλίας 1, ιδιοκτησίας Αναστ. Ψώνη. Το 
κτίριο έχει ψευτοπαραστάδες στις γωνίες και εξώστη, που στηρίζεται σε 
σιδερένια φουρούσια στον όροφο. Η προσθήκη του τρίτου ορόφου είναι 
των αρχών του 20ού αιώνα. 

35) Το νεοκλασικό τριόροφο κτίριο με υπόγειο και σοφίτα, επί των 
οδών Μεσσήνης 22 και Είρας 23, ιδιοκτησίας Κοντοθανάση. Ο τρίτος 
όροφος και η σοφίτα είναι προσθήκη των αρχών του αιώνα. Πρόκειται 
για απλό νεοκλασικό κτίριο με συμμετρικά ανοίγματα, ψευδοπαραστά¬ 
δες στις άκρες του κτιρίου και εξώστες συμμετρικούς, οι οποίοι στηρίζο¬ 
νται σε φουρούσια με διαφορετική μορφή και από άλλο υλικό, σε κάθε 
όροφο. 

36) Το νεοκλασικό υπερυψωμένο ισόγειο κτίριο με ημιυπόγειο επί 
της οδού Ναυαρίνου 42, ιδιοκτησίας Αφών Αναγνώστου. Πρόκειται για 
κτίριο με κλασικιστική σύνθεση αλλά και με εκλεκτικιστικά στοιχεία, 
όπως η τοιχοποιία της βάσης (μωσαϊκό), η απομίμηση της λιθοδομής 
στις γωνιακές παραστάδες. Τα ανοίγματα πλαισιώνονται με ψευδοπα¬ 
ραστάδες που στηρίζουν επιστύλιο και αετωματική στέψη. Το κεντρικό 
τμήμα προβάλλεται με παραστάδες επιστύλιο και αέτωμα. 

3 ί ) Το τριώροφο κεραμοσκεπές κτίριο του πρώιμου νεοκλασικισμού, 
επί των οδών ΙΙερρωτού 5 και Γρηγορίου 26, Μωρέως 6, ιδιοκτησίας 
Νικολάου Λαλέα. Το κτίριο έχει υποστεί επεμβάσεις όπως η προσθήκη 
των μπαλκονιών και το άνοιγμα των παραθύρων και θυρών. Αξιόλογα 
επιμέρους στοιχεία είναι τα ανοίγματα του ισογείου που διαμορφώνο¬ 
νται σε τοξωτό ανώφλι, οι εξώστες με τα μαρμάρινα και μεταλλικά φου- 
ρούοια κ.ά. 

38) Το διώροφο κεραμοσκεπές κτίριο του πρώιμου νεοκλασικισμού, 
επί των οδών Παπατσώνη 4 και Μαντίκλου 11-13-15, ιδιοκτησίας 
βαρβάρας Δασκαρόλη. Το κτίριο διαμορφώνεται με καταστήματα στο 
ισόγειο και κατοικία στον όροφο. Ο όροφος διαχωρίζεται με κορνίζα. Η 
στήριξη του ενός εξώστη γίνεται με μαρμάρινα γλυπτά φουρούσια, του 
άλλου με σιδερένια. Αξιόλογα επιμέρους στοιχεία έχουν και τα ανοίγ¬ 
ματα του ισογείου με τους φεγγίτες. 

39) Το διώροφο νεοκλασικό κεραμοσκεπές κτίριο, επί της οδού Πα¬ 
πατσώνη 6, ιδιοκτησίας Μαργ. Ψαρρέα. Το κτίριο διαμορφώνεται με 
καταστήματα στο ισόγειο και κατοικία στον όροφο. Στο ισόγειο που δια¬ 
μορφώνεται με ισόδομη λιθοδομή έχει μεγάλα ανοίγματα που μεταξύ 
τους διαχωρίζονται με πεσσούς. Πάνω από την είσοδο διαμορφώνεται 
βεράντα με στηθαίο και σιδερένιο κιγκλίδωμα. Αξιόλογα είναι επίσης τα 
μαρμάρινα γλυπτά φουρούσια που στηρίζουν τον εξώστη. Το κτίριο κα¬ 
ταλήγει σε προέχον γείσο και οδοντωτή ταινία. 

40) Το διώροφο νεοκλασικό κεραμοσκεπές κτίριο, επί της οδού Περ- 
ρωτού και Μαντίκλου 17, ιδιοκτησίας Καλ. Κρασσακοπούλου. Στο ισό¬ 
γειο τα ανοίγματα έχουν τοξωτά υπέρθυρα, ενώ στον πρώτο όροφο 
πλαισιώνονται με ξύλινες κορνίζες. Επίσης είναι αξιόλογα τα γλυπτά 
μαρμάρινα φουρούσια και στον εξώστη και οι γεισίποδες κάτω από το 
γείσο της στέγης. 

41) Το διώροφο εκλεκτικιστικό κτίριο με στρογγυλό πύργο (ύψους 
τριών ορόφων), επί των οδών Ευαγγελίστριας και Χρυσοστόμου Σμύρ¬ 
νης. Το κτίριο έχει γοτθικά στοιχεία και είναι κτισμένο με εμφανή λιθο¬ 
δομή. Στο εσωτερικό του στρογγυλού πύργου σώζεται μέρος αξιόλογης 
υδατογραφίας. 

42) Το διώροφο νεοκλασικό κεραμοσκεπές κτίριο με αέτωμα στη 
στέγη, επί των οδών Σανταρόζα 24 και Μαιζώνος, ιδιοκτησίας Ευστα- 
θίας Τρουπάκη. Το κτίριο διαμορφώνεται με καταστήματα στο ισόγειο 
και κατοικία στον όροφο. Έχει συμμετρική διάταξη των ανοιγμάτων 
και αετωματική στέψη με ξύλινο γείσο και οδοντωτή ταινία. Οι εξώστες 
με τα μαρμάρινα δάπεδα στηρίζονται σε σιδερένια φουρούσια. Αξιόλογες 
είναι στις λεπτομέρειές τους οι ξύλινες πόρτες του ισογείου με τους φεγ- 
γίτες. 

43) Τις όψεις του διόροφου νεοκλασικού κεραμοσκεπούς κτιρίου επί 
της οδού Μαντίκλου 3-5, ιδιοκτησίας Δημ. Ληγούρη. Στον κεντρικό 
εξώστη το κιγκλίδωμά του έχει ψηλή στήριξη με διακοσμητικά μοτίβα. 
Επίσης ενδιαφέροντα είναι τα πλαίσια των ανοιγμάτων και οι κορνίζες 
κάτω από το γείσο της στέγης. 

44) Το τριώροφο νεοκλασικό κεραμοσκεπές κτίριο επί των οδών Στα¬ 
δίου 60 και Γρηγορίου, ιδιοκτησίας I. Αποστολάκη. Το κτίριο έχει αξιό¬ 
λογα επιμέρους στοιχεία, όπως είναι οι δύο εξώστες με το μεταλλικό κι¬ 
γκλίδωμα, τα πλαίσια των ανοιγμάτων, οι γεισίποδες και η κορνίζα 
κάτω από το γείσο της στέγης κ.ά. 

45) Το συγκρότημα των εκλεκτικιστικών διώροφων και ισογείων 
κτιρίων του Τελωνείου Καλαμάτας. Το συγκρότημα έχει κάτοψη σε 
σχήμα Π. Διόροφες είναι οι ακραίες πτέρυγες ενώ το ενδιάμεσο τμήμα 
της κάτοψης είναι ισόγειο με αετωματική στέψη στο κέντρο. Τα κτίρια 
στο ισόγειο παρουσιάζουν εκλεκτικιστικά στοιχεία, όπως τα ελαφρά κα¬ 
μπύλα υπέρθυρα και οι γωνίες ΚυδΤίρϋΕ, ενώ στον όροφο υπάρχουν 
νεοκλασικά στοιχεία, όπως οι παρασπάδες με το επιστύλιο και το γείσο 
που πλαισιώνουν τα ανοίγματα, οι εξώστες με τα γλυπτά μαρμάρινα 
φουρούσια και τα περίτεχνα κιγκλιδώματα. 

46) Το διώροφο νεοκλασικό κεραμοσκεπές κτίριο, επί των οδών Φα¬ 
ρών 20 και Μαυρομιχάλη 18. Το κτίριο διαμορφώνεται με καταστή¬ 
ματα στο ισόγειο και κατοικία στον όροφο. Τα ανοίγματα του ισογείου 
έχουν τοξωτά υπέρθυρα και ιδιαίτερα μεγάλο ύψος. Τα ανοίγματα του 
πρώτου ορόφου πλαισιώνονται με παρασπάδες που στηρίζουν επιστύλιο 
και γείσο. Το κτίριο καταλήγει σε επιστύλιο με τρίγλυφα και σταγόνες, 
οδοντωτή ταινία και γείσο. Αξιόλογα είναι και τα μαρμάρινα γλυπτά 
φουρούσια που στηρίζουν τον εξώστη. Στο εσωτερικό τα ταβάνια κο¬ 
σμούνται με πολύ ενδιαφέρουσες υδατογραφίες. 

47) Το διώροφο κεραμοσκεπές κτίριο του πρώιμου νεοκλασικισμού, 
επί των οδών Υπαπαντής 3 και Αμφείας 35, ιδιοκτησίας Κυραγιάννη. 
Το κτίριο διαμορφώνεται με καταστήματα στο ισόγειο και κατοικία στον 
όροφο. Στο ισόγειο τα ανοίγματα διαχωρίζονται με πεσσούς και έχουν 
τοξωτά υπέρθυρα ενώ στον όροφο πλαισιώνονται με ξύλινες κορνίζες. Οι 


δύο εξώστες στηρίζονται σε μεταλλικά φουρούσια. 

48) Το διώροφο νεοκλασικό κεραμοσκεπές κτίριο, επί της οδού Δη- 
μακοπούλου 24, ιδιοκτησίας Χρήστου Θεοδωροπούλου. Το κτίριο είναι 
δίδυμο με το διπλανό του. Μεταξύ τους παρεμβάλλεται άνοιγμα με πα¬ 
ρασπάδες στο ισόγειο, το οποίο στον όροφο διαμορφώνεται σε βεράντα. 
Τα νεοκλασσικά χαρακτηριστικά περιορίζονται στον όροφο, όπως είναι 
οι παρασπάδες στις γωνίες του κτιρίου που είναι σα να στηρίζουν επιστύ¬ 
λιο, ο εξώστης με τα γλυπτά μαρμάρινα φουρούσια και το μεταλλικό πε¬ 
ρίτεχνο κιγκλίδωμα, η οδοντωτή ταινία κάτω από το γείσο της στέγης 
κ.ά. 

50) Τις όψεις του διώροφου νεοκλασικού κεραμοσκεπούς κτιρίου επί 
της οδού Φαρών 38, ιδιοκτησίας Παν. Βαρβουτσή. Τα ανοίγματα του 
ισογείου διαχωρίζονται με πεσσούς και ο σοβάς μιμείται λιθοδομή. Στον 
όροφο τα ανοίγματα πλαισιώνονται με ψευδοπαραστάδες σε «πλήρη 
ρυθμό» και είναι σα να στηρίζουν επιστύλιο και γείσο. Ο εξώστης στηρί¬ 
ζεται σε γλυπτά μαρμάρινα φουρούσια και έχει περίτεχνο κιγκλίδωμα. 
Αξιόλογα επίσης είναι στις λεπτομέρειές τους τα ξύλινα κουφώματα των 
καταστημάτων του ισογείου. 

51) Το διώροφο νεοκλασικό κεραμοσκεπές κτίριο (δίδυμο με το κτί¬ 
ριο της οδού Φαρών 38) επί των οδών Φαρών 36 και Παπατσώνη 22, 
ιδιοκτησίας Βαρβουτσή. 

Το κτίριο είναι δίδυμο με το προηγούμενο και έχει τα ίδια αρχιτεκτο¬ 
νικά και μορφολογικά στοιχεία. 

52) Το τριώροφο εκλεκτικιστικό κτίριο επί των οδών Φαρών 227 και 
Ασίνης, ιδιοκτησίας Νίκης Αναγνωστοπούλου. Η διαμόρφωση της βά¬ 
σης του κτιρίου γίνεται με αδρή λιθοδομή, η χρήση της οποίας επεκτεί- 
νεται και στις γωνίες του κτιρίου. Τα παράθυρα του ισογείου έχουν ελα¬ 
φρά καμπύλα υπέρθυρα, ενώ του πρώτου ορόφου πλαισιώνονται με κορ¬ 
νίζες. Ο τρίτος όροφος έχει μορφή δώματος και συμπληρώνεται από με¬ 
γάλη βεράντα με μπαλούστρες. 

53) Το τριώροφο κεραμοσκεπές κτίριο του πρώιμου νεοκλασικισμού 
επί της πλατείας Υπαπαντής (σημερινό Ωδείο) ιδιοκτησίας τόυ Δήμου 
Καλαμάτας. Το κτίριο έχει κάτοψη Π και συμμετρικά ανοίγματα. 

54) Το διώροφο κεραμοσκεπές κτίριο του πρώιμου νεοκλασικισμού 
επί της οδού Νέδοντος 5 και Τζάνε 4, με εμφανή λιθοδομή, ιδιοκτησίας 
Αφών Ταβουλάρη. Το κτίριο διαμορφώνεται με κατάστημα στο ισόγειο 
και κατοικία στον όροφο. Έχει συμμετρικά ανοίγματα και πάνω από 
αυτά υπάρχουν κατασκευές χαμηλωμένου τόξου από λαξευμένους πω¬ 
ρόλιθους. 

55) Το ισόγειο νεοκλασικό κτίριο επί των οδών Αριστοδήμου 78 και 
Στρ. Σαράφη. Το κτίριο έχει χαρακτηριστική σκεπαστή αετωματική εί¬ 
σοδο 1 και αξιόλογα επιμέρους μορφολογικά στοιχεία, όπως ψευδοπαρα¬ 
στάδες, κόγχες, κορνίζες κάτω από το γείσο της στέγης κ.ά. 

56) Το διώροφο νεοκλασικό κτίριο στην οδό Αμφείάς 9, ιδιοκτησίας 
Αλεξανδράκη. Το κτίριο είναι στενομέτωπο και διαμορφώνεται με κατά¬ 
στημα στο ισόγειο και κατοικία στον όροφο. Χαρακτηριστικός είναι ο 
εξώστης με μαρμάρινο δάπεδο και το μεταλλικό περίτεχνο κιγκλίδωμα 
καθώς και η εξωτερική ξύλινη θύρα με τον φεγγίτη. 

57) Το σύνολο των δύο κτιρίων (διώροφου και ημιτριώροφου) επί της 
οδού Αμφείας 23-25 και Μπενάκη 2-4, αντίστοιχα, που έχουν μορφο¬ 
λογικά στοιχεία πρώιμης νεοκλασικιστικής αρχιτεκτονικής, ιδιοκτησίας 
Μαρίας Σπυρίδη. Το κτιριακό σύνολο έχει στοά με στρογγυλούς πέτρι¬ 
νους και ξύλινους πεσσούς. Το κτίριο της οδού Αμφείας 23 έχει μορφο¬ 
λογικά στοιχεία του πρώιμου νεοκλασικισμού, όπως οι ξύλινες κορνίζες 
που πλαισιώνουν τα ανοίγματα του πρώτου ορόφου και το ανάγλυφο 
επιστύλιο. 

58) Το διώροφο εκλεκτικιστικό κτίριο με υπόγειο και ημικυκλική 
γωνία και μπαλκόνι, επί των οδών Σαράφη 7 και Αριστοδήμου 76, γω¬ 
νία, ιδιοκτησίας Αλ. Νικολόπουλου. Αξιόλογα είναι τα επιμέρους στοι¬ 
χεία των όψεων, όπως το γείσο της στέγης με τους γεισίποδες πάνω 
από το οποίο υπάρχει το στηθαίο, τα πλαίσια των ανοιγμάτων, οι εξώ¬ 
στες με το απλό κιγκλίδωμα κ.ά. 

59) Το διώροφο νεοκλασικό κεραμοσκεπές κτίριο στη γωνία των 
οδών Αριστομένους 9 και Εμπορικής Τραπέζης, ιδιοκτησίας Γεωργίου 
Κορφιωτάκη. Τα (ανοίγματα του ορόφου πλαισιώνονται με ψευδοπαρα¬ 
στάδες που είναι σα να στηρίζουν επιστύλιο και γείσο. Το κεντρικό 
τμήμα τονίζεται με την ενοποίηση του επιστυλίου και στα τρία ανοίγ¬ 
ματα. Από τη μία όψη η κεραμοσκεπής στέγη διαμορφώνεται με τρεις 
διαδοχικές στρώσεις κεραμιδιών στην πρώτη σειρά. 

60) Το διώροφο νεοκλασικό κεραμοσκεπές κτίριο της οδού Αριστομέ- 
νους 14 και 16 και Εμπορικής Τραπέζης, ιδιοκτησίας Αλεξανδρακείου 
Γηροκομείου. Πρόκειται για κτίριο δίδυμο με το διπλανό του. Τα ανοίγ¬ 
ματα του ορόφου πλαισιώνονται με κορνίζες και τα γείσα είναι σα να 
στηρίζονται σε μικρά φουρούσια. Το κεντρικό άνοιγμα που αντιστοιχεί 

στον εξώστη τονίζεται με αετωματική στέψη. 

61) Το τριώροφο εκλεκτικιατικό χτίριο με στοά στο ισόγειο, επί της 
οδού Αριστομένους 23, ιδιοκτησίας Αφών Βαρβουτσή. Το κτίριο έχει 
αξιόλογη σκεπασμένη εσωτερική στοά στο ισόγειο. Στους δύο ορόφους 
υπάρχουν μεγάλα συμμετρικά ανοίγματα και ενδιαφέροντες εξώστες 
στις λεπτομέρειές τους. Το κεντρικό τμήμα τονίζεται με την προβολή 
του μεσαίου ορόφου. 

62) Το διώροφο εκλεκτικιατικό κεραμοσκεπές κτίριο με υπόγειο επί 
των οδών Αριστομένους 55 και Βαλαωρίτου 1 γωνία, ιδιοκτησίας 
Σταυρ. Βακαλοπούλου. Στο ισόγειο ανοίγονται δύο αξονικές είσοδοι που 
πλαισιώνονται, όπως όλα τα ανοίγματα, με παραατάδες και επιστύλιο. 
Χαρακτηριστικά είναι τα γύψινα φυτικά και διακοαμητικά στοιχεία που 
χρησιμοποιούνται σε κτίρια αυτής της περιοχής, στην Καλαμάτα, κα¬ 
θώς και η διαμόρφωση ζώνης πάνω από τη βάση του κτιρίου ως το 
ύψος της ποδιάς των παραθύρων. 

63) Το διώροφο κεραμοσκεπές κτίριο του πρώιμου νεοκλασικισμού 
του Λαογραφικού Μουσείου της πόλης, επί των οδών Κυριάκού και Αγ. 
Ιωάννου 20 (γωνία), ιδιοκτησίας Δήμου Καλαμάτας. Το κτίριο έχει 
αξιόλογα επιμέρους αρχιτεκτονικά και μορφολογικά στοιχεία στις 
όψεις, όπως η είσοδος με το καμπύλο υπέρθυρο, οι ψευδοπαραστάδες 
που τονίζουν τις ακμές του, ο εξώστης με το καλοδουλεμένο μεταλλικό 
κιγκλίδωμα και τα πέντε σιδερένια φουρούσια κ.ά. 

64) Το τριώροφο κτίριο, λαϊκής αρχιτεκτονικής με νεοκλασ ικά 
στοιχεία επί των οδών Μαυρομιχάλη 9 και Γρηγορίου 12, ιδιοκτησίας 
Δημητρούλια. Το κτίριο διαμορφώνεται με καταστήματα στο ισόγειο 
και κατοικίες στους ορόφους. Αν και έχει υποστεί μερικές αλλοιώσεις 
στις όψεις, τα επιμέρους αρχιτεκτονικά και μορφολογικά του στοιχεία 
παρουσιάζουν πολύ ενδιαφέρον, όπως η πόρτα με τις παραστάδες που 
στηρίζουν μικρό θριγκό, γείσο με γεισίποδες κάτω από στέγη, απλοί 
εξώστες με μαρμάρινα ή σιδερένια φουρούσια κ.ά. 

64) Το τριώροφο κτίριο, λαϊκής αρχιτεκτονικής με νεοκλασικά στοι¬ 
χεία επί των οδών Μαυρομιχάλη 9 και Γρηγορίου 12, ιδιοκτησίας Δη¬ 
μητρούλια. Το κτίριο διαμορφώνεται με καταστήματα στο ισόγειο και 
κατοικίες στους ορόφους. Αν και έχει υποστεί μερικές αλλοιώσεις στις 
όψεις, τα επιμέρους αρχιτεκτονικά και μορφολογικά του στοιχεία πα¬ 
ρουσιάζουν πολύ ενδιαφέρον, όπως η πόρτα με τις παραστάδες που στη¬ 
ρίζουν μικρό θριγκό, γείσο με γεισίποδες κάτω από τη στέγη, απλοί 
εξώστες με μαρμάρινα ή σιδερένια φουρούσια κ.ά. 

65) Το διώροφο νεοκλασικό κεραμοσκεπές κτίριο με υπόγειο, επί της 
γωνίας των οδών Μεθώνης 6 και Κανάρη 90, ιδιοκτησίας Χαραλά- 
μπου Κουτέλα. Οι γωνίες του κτιρίου τονίζονται με απομίμηση λιθοδο¬ 
μής καθώς επίσης και η κεντρική ζώνη όπου βρίσκεται η είσοδος που 
πλαισιώνεται με παραστάδες και επιστύλιο στο οποίο υπάρχουν αρχικά 
Α.Κ. και χρονολογία 1898. Μεγάλο ενδιαφέρον παρουσιάζει και ο εξώ¬ 
στης με μαρμάρινο δάπεδο και τα διπλά μαρμάρινα γλυπτά φουρούσια 
με διπλούς έλικες και άκανθα. Το κτίριο έχει υποστεί αλλοιώσεις, όπως 
η προσθήκη κλειστού εξώστη και η αφαίρεση των πλαισίων από τα πα¬ 
ράθυρα του ισογείου και η αντικατάσταση των θυρών. 

66) Το διώροφο νεοκλασικό κεραμοσκεπές κτίριο με υπόγειο, επί των 
οδών Μεθώνης 8-10 και Κανάρη 101 γωνία (δύο δίδυμες οικίες), ιδιο¬ 
κτησίας Δραγώνα και Αναστασόπουλου. Το κεντρικό τμήμα της στέγης 
φέρει αετωματική στέψη. Οι είσοδοι με το καμπύλο υπέρθυρο και τον 
φωταγωγό δείχνουν επιδράσεις από τα κτίρια του πρώιμου νεοκλασικι¬ 
σμού. Οι ψευτοπαραστάδες που υπάρχουν στις γωνίες του κτιρίου και 
στο κεντρικό τμήμα φέρουν κορινθιακά επίκρανα. Οι εξώστες με το μαρ¬ 
μάρινο δάπεδο στηρίζονται σε μεταλλικά φουρούσια. 

67) Το νεοκλασικό κεραμοσκεπές διώροφο κτίριο με υπόγειο, επί της 
οδού Μπενάκη 19, ιδιοκτησίας Περ. Ρετζέπη. Πρόκειται για απλό νεο¬ 
κλασικό κτίριο με συμμετρικά ανοίγματα στους ορόφους. Η είσοδος 
πλαισιώνεται με παραστάδες που στηρίζουν επιστύλιο με ανάγλυφο διά¬ 
κοσμο και γείσο. Ο εξώστης που έχει κατακρημνιστεί στηριζόταν σε με¬ 
ταλλικά φουρούσια. 

68) Το διώροφο νεοκλασικό κεραμοσκεπές κτίριο στην οδό Μυστρά 
7, ιδιοκτησίας Δεληγιάννη. Τα ανοίγματα και οι ακμές πλαισιώνονται 
με ψευδοπαραστάδες. Αξιόλογη είναι και η εξωτερική θύρα του αλλά και 
στο εσωτερικά του τα ταβάνια που κοσμούνται με υδατογραφίες. 

69) Το διώροφο κεραμοσκεπές κτίριο του όψιμου εκλεκτικισμού, 
στην οδό Νέδοντος 69 και Αριστομένους 18, ιδιοκτησίας Δημητρούλια. 
Το κτίριο είναι διαμπερές. Ο όροφος της μιας πρόσοψης διαμορφώνεται 
με τρία ανοίγματα και κεντρικό εξώστη με μαρμάρινο δάπεδο και μαρ¬ 
μάρινα γλυπτά φουρούσια. Τα ανοίγματα πλαισιώνονται με πλαίσιο και 
γείσο. Οι γωνίες του κτιρίου της πρόσοψης αυτής τονίζονται με απομί¬ 
μηση λιθοδομής. Η δεύτερη πρόσοψη διαμορφώνεται με τρία ανοίγματα 
και έναν ενιαίο εξώστη που τονίζεται σε μεταλλικά φουρούσια. Στις γω¬ 


νίες του κτιρίου στην πρόσοψη αυτή υπάρχουν απλές ψευδοπαραστάδες. 
Πιο πάνω το γείσο της στέγης κοσμείται με οδοντωτές ταινίες. 

70) Το τριώροφο κεραμοσκεπές κτίριο του πρώιμου νεοκλασικισμού 
στην οδό Παπάζογλου 5, ιδιοκτησίας I. και Α. Φιτσάλου. Χαρακτηρι¬ 
στικός είναι ο κεντρικός εξώστης που στηρίζεται σε μεταλλικά φουρού¬ 
σια και έχει ψηλή στήριξη καθώς και η είσοδος με τις μαρμάρινες παρα¬ 
στάδες. 

71) Το διώροφο εκλεκτικιατικό κτίριο (με πατάρι στο ισόγειο) επί της 
οδού 23ης Μαρτίου 23 και της πλατείας 23ης Μαρτίου 34, γωνία, με 
στοά στο ισόγειο που διαμορφώνεται από τρία ανοίγματα, ιδιοκτη¬ 
σίας Χρήστου Γρηγορέα. Η στοά στηρίζεται σε τρία μεγάλα τοξωτά 
ανοίγματα που στηρίζονται σε μαρμάρινους τετράγωνους πεσσούς. Ο 
όροφος έχει ψευδοπαραστάδες που πλαισιώνουν τα ανοίγματα. 

72) Το διώροφο νεοκλασικό κεραμοσκεπές κτίριο επί της οδού Στα¬ 
δίου 64, ιδιοκτησίας Σωτ. Βογόπουλου. Από το κτίριο έχει κατακρημνι- 
στεί μέρος του ορόφου. Τα ανοίγματα του ισογείου έχουν τοξωτά υπέρ¬ 
θυρα με κλείδα και φεγγίτες με πολύ ενδιαφέροντα στις λεπτομέρειές 
τους κιγκλιδώματα. Οι δύο είσοδοι πλαισιώνονται με παραστάδες «σε 
πλήρη ρυθμό». 

73) Το διώροφο νεοκλασικό κεραμοσκεπές κτίριο, επί της οδού Υπα¬ 
παντής 36, ιδιοκτησίας Στραβοσκιάδη. Το κτίριο έχει συμμετρικά 
ανοίγματα και πολύ ενδιαφέροντα επιμέρους στοιχεία, όπως ψευδοπα¬ 
ραστάδες που είναι σα να στηρίζουν μικρό θριγκό, κόγχες, εξώστες με 
απλό κιγκλίδωμα, ταινία κάτω από το γείσο της στέγης κ.ά. 

74) Το διώροφο κεραμοσκεπές κτίριο του πρώιμου νεοκλασικισμού 
επί της οδού Φαρών 8 και Σταδίου, ιδιοκτησίας Φιλ. Κατσάνου. Το χτί¬ 
ριο έχει συμμετρικά ανοίγματα τα οποία στο ισόγειο έχουν τοξωτά υπέρ¬ 
θυρα με φεγγίτη, ενώ στον όροφο πλαισιώνονται με ξύλινες κορνίζες. Ο 
εξώστης στηρίζεται σε μεταλλικά φουρούσια και έχει περίτεχνο κιγκλί¬ 
δωμα. Τα ορθογώνια πλαίσια πάνω από τα ανοίγματα του ορόφου είναι 
σπάνιο διακοσμητικό στοιχείο σε κτίρια της Καλαμάτας. 

75) Το διώροφο νεοκλασικό κεραμοσκεπές κτίριο, επί των οδών Φα¬ 
ρών και Παπατσώνη 25, ιδιοκτησίας Ασπασίας Κετσέα. Το κτίριο δια¬ 
μορφώνεται με καταστήματα στο ισόγειο και κατοικία στον όροφο. Έχει 
απλοποιημένα τα μορφολογικά στοιχεία του κλασικισμού, πράγμα που 
το κατατάσσει στην κατηγορία των μεταβατικών από τον πρώιμο νεο¬ 
κλασικισμό στον ύστερο νεοκλασικισμό. Αξιόλογα είναι τα διακοαμητικά 
στοιχεία της εισόδου, όπως είναι οι παραστάδες που στηρίζουν δύο 
επάλληλα επιστύλια -το δεύτερο με ανάγλυφη διακόσμηση- και γείσο, 
καθώς και οι ψευδοπαραστάδες που πλαισιώνουν όλη την είσοδο. 

76) Το διώροφο κεραμοσκεπές κτιριακό συγκρότημα του πρώιμου 
νεοκλασικισμού επί της οδού Παπάζογλου 13 (γωνία) και της ιδιωτικής 
οδού, ιδιοκτησίας Αργύρη και Αγγελ. Αλαπάντα. Το κτίριο με αριθμό 
27 είναι παλαιότερο με κουφώματα καρφωτά περαστά με την εξωτε¬ 
ρική επιφάνεια των τοίχων. Στο κτίριο με αριθμό 28 χαρακτηριστικός 
είναι ο εξώστης πάνω από την είσοδο που στηρίζεται σε μεταλλικά φου¬ 
ρούσια. 

77) Το διώροφο νεοκλασικό κτίριο επί της οδού Ιατροπούλου 3 (γω¬ 
νία) Παγώνη 12. Το κτίριο έχει συμμετρικά ανοίγματα και απλοποιη¬ 
μένα μορφολογικά χαρακτηριστικά. Η είσοδος του ισογείου πλαισιώνε¬ 
ται με παραστάδες «με πλήρη ρυθμό» που στηρίζουν δύο επάλληλα επι¬ 
στύλια και γείσο. 

Πάνω από την είσοδο του ορόφου ανοίγεται βεράντα με κολονάκια 
(μπαλούστρες). Οι ροζέτες με τα φυτικά μοτίβα είναι επίδραση από γει¬ 
τονικό εκλεκτικιατικό κτίριο. 

78) Το διώροφο κτίριο λαϊκής αρχιτεκτονικής, επί της οδού Αμφείας 
7. Το κτίριο διαμορφώνεται με κατάστημα στο ισόγειο και κατοικία 
στον όροφο. Τα ανοίγματα του ορόφου πλαισιώνονται με ξύλινες κορνί¬ 
ζες. Αξιόλογη είναι η ξύλινη πόρτα στις λεπτομέρειές της καθώς και τα 
κουφώματα. 

79) Το διώροφο κεραμοσκεπές κτίριο λαϊκής αρχιτεκτονικής με νεο¬ 
κλασικά στοιχεία, επί της οδού Λακωνικής 58, ιδιοκτησίας Γεωργίου 
και Μαρίας Παπούλια. Το κτίριο έχει συμμετρικά ανοίγματα στους ορό¬ 
φους που πλαισιώνονται με κορνίζες. Κάτω από τη στέγη υπάρχει προέ- 
χον γείσο. 

80) Το διώροφο κεραμοσκεπές νεοκλασικό κτίριο με στοά στο ισό¬ 
γειο, επί της οδού 23ης Μαρτίου (γωνία) και Γερμανού 2. Στο ισόγειο 
διαμορφώνεται στοά που στηρίζεται σε πεσσούς. Στον όροφο τα ανοίγ¬ 
ματα τα οποία αντιστοιχούν στους εξώστες πλαισιώνονται με κορνίζες, 
ενώ τα υπόλοιπα πλαισιώνονται με ψευδοπαραστάδες με «πλήρη 
ρυθμό». Το κτίριο καταλήγει σε προέχον γείσο και οδοντωτή ταινία με 
γεισίποδες. 

81) Το διώροφο γωνιακό νεοκλασικό κεραμοσκεπές κτίριο, επί της 
οδού Ψαρρών 52. 

Το κτίριο παρουσιάζει ενδιαφέρουσα αισθητική ιδιαιτερότητα και διά¬ 
πλαση όγκων. Αξιόλογα επιμέρους αρχιτεκτονικά στοιχεία είναι η δια¬ 
μόρφωση της γωνίας του κτιρίου σε ξεχωριστό όγκο που έχει οκταγω¬ 
νική κάτοψη, καθώς και τα επιμέρους μορφολογικά στοιχεία όπως οι 
ψευτοπαραστάδες και οι κορνίζες που πλαισιώνουν τα ανοίγματα, τα με¬ 
ταλλικά κιγκλιδώματα του εξώστη κ.ά. 

82) Το διώροφο κεραμοσκεπές κτίριο του πρώιμου νεοκλασικισμού, 
επί της οδού Παπάζογλου 27, ιδιοκτησίας Παπανικολοπούλου. Το κτί¬ 
ριο διαμορφώνεται με κατάστημα στο ισόγειο και κατοικία στον όροφο. 
Έχει συμμετρικά ανοίγματα με φεγγίτες στις πόρτες του ισογείου. Το 
κτίριο καταλήγει σε ξύλινο γείσο. 

83) Το διώροφο κεραμοσκεπές κτίριο του πρώιμου νεοκλασικισμού, 
επί της οδού Παπάζογλου 29, ιδιοκτησίας Κατ. Ιακώβου. Το κτίριο 
διαμορφώνεται με κατάστημα στο ισόγειο και κατοικία στον όροφο. Τα 
ανοίγματα του ορόφου πλαισιώνονται με απλές κορνίζες και προέχον 
γείσο. Αξιόλογος είναι ο μεταλλικός φεγγίτης της εισόδου με το τοξωτό 
υπέρθυρο και τα ξύλινα θυρώματα των καταστημάτων με τους φεγγίτες 
τους. 

84) Το τριώροφο κτίριο, λαϊκής αρχιτεκτονικής. Αρχαιολογικό Μου¬ 
σείο, επί των οδών Παπάζογλου και Μπενάκη. Στο ισόγειο τα ανοίγ¬ 
ματα είναι τετράγωνα, σιδηρόφρακτα με ανακουφιστικό τόξο. Στον 
πρώτο όροφο τα ανοίγματα είναι λίγο μεγαλύτερα, απλά, στον δεύτερο 
όροφο ακόμα πιο μεγάλα με ξύλινο πλαίσιο και προέχον γείσο. Αξιόλογα 
είναι τα σιδερένια φουρούσια που στηρίζουν τους εξώστες και τα μεταλ¬ 
λικά κιγκλιδώματα. 

85) Το διώροφο εκλεκτικιστικό κτίριο, επί των οδών Φαρών και 
Κρήτης. Στο κτίριο συνδυάζονται νεοκλασικιστικά και γοτθικά στοιχεία. 
Επί της οδού Φαρών διαμορφώνεται διώροφο. Το κεντρικό τμήμα της 
πρόσοψης αυτής στον όροφο τονίζεται με σκεπαστή βεράντα και μεταλ¬ 
λικό περίτεχνο κιγκλίδωμα. Τα ανοίγματα πλαισιώνονται με ψευδοπα- 
ραστάδες που στηρίζουν οξυκόρυφα τόξα. Η είσοδος επί της οδού Κρή¬ 
της πλαισιώνεται με ψευδοπαραστάδες που στηρίζουν τόξο. Πάνω από 
την είσοδο διαμορφώνεται βεράντα. Αξιόλογη είναι η ξύλινη κορνίζα της 
στέγης στο διώροφο τμήμα του κτιρίου. 

86) Το διώροφο νεοκλασικό κεραμοσκεπές κτίριο στην οδό Ναυαρί- 
νου 8 και Ρήγα Φερραίου, ιδιοκτησίας Νικολάου Νικολοπούλου. Το κτί¬ 
ριο διαμορφώνεται με ημιυπόγειο. Στη ζώνη της βάσης η λιθοδομή είναι 
εμφανής. Έχει απλοποιημένα τα μορφολογικά της στοιχεία. Αξιόλογα 
είναι τα γλυπτά μαρμάρινα φουρούσια πρυ στηρίζουν τους εξώστες κα¬ 
θώς και το μεταλλικό κιγκλίδωμα. 

87) Το διώροφο κεραμοσκεπές κτίριο του πρώιμου νεοκλασικισμού 
επί των οδών Μπενάκη και Παπάζογλου 25, ιδιοκτησίας Ρετζέπη. Το 
κτίριο έχει συμμετρικά ανοίγματα. Πολύ ενδιαφέρον παρουσιάζουν οι 
όψεις τους στα επιμέρους αρχιτεκτονικά και μορφολογικά στοιχεία, 
όπως οι εξώστες με τα σιδερένια φουρούσια, οι πόρτες με τους φεγγίτες, 
τα θυρώματα που είναι διαμορφωμένα με τοξωτό ανώφλι κ.ά. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Αυγούστου 1978 
Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 

-♦- 

Αριθ. 131325 (4) 

Σύσταση μικτών επιτροπών ελέγχου σε οικοδομές και εργοταξιακά 

έργα. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1568/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του Ν. 1568/85 «Υγιεινή και Ασφάλεια των εργα¬ 
ζομένων», αποφασίζουμε: 

1. Συστήνουμε σε κάθε νομό ή πόλη, με βάση τις περιφερειακές υπη¬ 
ρεσίες Επιθεώρησης Εργασίας, μικτές επιτροπές ελέγχου των συνθη¬ 
κών Υγιεινής και Ασφάλειας της Εργασίας για τις οικοδομές και εργο- 
ταξιακά έργα που, λόγω αριθμού εργαζομένων, δεν εμπίπτουν στις δια¬ 
τάξεις του Κεφ. Α’ του Ν. 1568/85 «Υγιεινή και Ασφάλεια των Εργα¬ 
ζομένων, ανάλογα των τοπικών αναγκών». 

2. Οι μικτές επιτροπές συγκροτούνται από τον αρμόδιο Νομάρχη και 
αποτελούνται από: 

α) Τον Επιθεωρητή Εργασίας ως Πρόεδρο. 

β) Τον εκπρόσωπο των εργαζομένων στον κλάδο που ορίζεται από 
την πιο αντιπροσωπευτική πρωτοβάθμια συνδικαλιστική οργάνωση με 
τον αναπληρωτή του. 

γ) Τον εκπρόσωπο του Τεχνικού Επιμελητηρίου Ελλάδος (Τ.Ε.Ε.) 
που ορίζεται από την διοίκησή του με τον αναπληρωτή του. 

3. Ο έλεγχος εφαρμογής της νομοθεσίας, η τυχόν επιβολή κυρώσεων 
και γενικά οι σχετικές υποδείξεις και παρατηρήσεις προς τους εργοδότες 
διενεργούνται πάντοτε από τον Επιθεωρητή Εργασίας. 

4. Η επιτροπή εκτελεί ελέγχους τουλάχιστον ανά 15 ημέρες, με πρό¬ 
σκληση του προέδρου και ύστερα από πρόταση ενός των μελών της. Δεν 
υπάρχει απαρτία εφ’ όσον δεν παρίσταται ο πρόεδρός της. 

5. Η θητεία των μελών των δεν λόγω επιτροπών λήγει την 
31.12.88. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Αυγούστου 1987 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


